**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL TURTO PERDavimo VALDYTI PATIKĖJIMO TEISE Plungės SENAMIESČIO MOKYKLAI**

2024 m. gegužės 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu ir 6 straipsnio 12 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2024 m. vasario 8 d. sprendimu Nr. T1-31 „Dėl Plungės rajono savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 13.1 papunkčiu bei atsižvelgdama į Plungės Senamiesčio mokyklos 2024 m. gegužės 8 d. prašymą Nr. 3-75, Plungės rajono savivaldybės taryba nusprendžia:

1. Pripažinti pasibaigusia Plungės akademiko Adolfo Jucio progimnazijos (kodas 191130079) patikėjimo teisę į traktoriuką Husqvarna TC 142T, inventorinis Nr. 16080399, turto įsigijimo vertė – 2 800,00 Eur, likutinė vertė 2024 m. gegužės 31 d. – 723,38 Eur, finansavimo šaltinis – Savivaldybės biudžeto lėšos ir perduoti valdyti, naudoti ir disponuoti juo patikėjimo teise Plungės Senamiesčio mokyklai (kodas 291130450).

2. Įgalioti Plungės akademiko Adolfo Jucio progimnazijos direktorę pasirašyti sprendimo 1 punkte nurodyto turto perdavimo–priėmimo aktą su Plungės Senamiesčio mokykla.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Buhalterinės apskaitos skyriaus vedėja Genovaitė Pečkauskienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus vedėjo pavaduotoja Inga Daublienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL TURTO PERDAVIMO VALDYTI PATIKĖJIMO TEISE PLUNGĖS SENAMIESČIO MOKYKLAI“** |
| 2024 m. gegužės 9 d.  Plungė |

**1. Parengto sprendimo projekto tikslai, uždaviniai.** Pripažinti pasibaigusia Plungės akademiko Adolfo Jucio progimnazijos (kodas 191130079) patikėjimo teisę į traktoriuką Husqvarna TC 142T, inventorinis Nr. 16080399, turto įsigijimo vertė – 2 800,00 Eur, likutinė vertė 2024 m. gegužės 31 d. – 723,38 Eur, finansavimo šaltinis – Savivaldybės biudžeto lėšos ir perduoti valdyti, naudoti ir disponuoti juo patikėjimo teise Plungės Senamiesčio mokyklai (kodas 291130450).

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Savivaldybės taryba priima sprendimus dėl Savivaldybei nuosavybės teise priklausančio turto disponavimo.

**3. Kodėl būtina priimti sprendimą, kokių pozityvių rezultatų laukiama.** Plungės akademiko Adolfo Jucio progimnazija teikė prašymą leisti nurašyti jų patikėjimo teise valdomą traktoriuką Husqvarna TC 142T, tačiau atlikus turto apžiūrą buvo nustatyta, kad traktoriukas gali būti eksploatuojamas, ir Administracija nusprendė neduoti leidimo nurašyti, o perduoti turtą kitai biudžetinei įstaigai. Pirmoji norą perimti turtą išreiškė Plungės Senamiesčio mokykla, todėl parengtas sprendimo projektas turto perdavimui valdyti patikėjimo teise Plungės Senamiesčio mokyklai.

**4. Lėšų poreikis ir finansavimo šaltiniai.** Lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Sprendimo projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės akademiko Adolfo Jucio progimnazijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėjo pavaduotoja Inga Daublienė